open-index/open-wikipedia-markdown huggingface dataset:
Century City, Los Angeles

[duimnael|links|'n Uitsig oor Century City, soos gesien vanaf die [J. Paul Getty Museum]]
duimnael|links|Kantoortorings en kondominiums (woonstelgeboue) in Century City
duimnael|links|Die *Fox Plaza*-wolkekrabber huisves die kantore van die *Fox Entertainment Group*, 'n onderneming met belange in die media- en vermaakbedryf
**Century City** is 'n woon- en sakebuurt in Los Angeles se Westside met 'n oppervlakte van 176 akkers (71,2 ha). Dit is op 'n vroeëre buiteperseel van die 20th Century Fox-rolprentateljee ontwikkel wat in 1961 aan eiendomsontwikkelaars verkoop is. Die eerste gebou, die *Gateway West Building*, is in 1963 geopen. Dié kantoorgebou is in 2015 gesloop om plek te maak vir die uitbreiding van die *Westfield Century City*-winkelsentrum. Hierdie sentrum met talle restaurante is tans een van die vernaamste winkelbestemmings in Suid-Kalifornië.

Century City grens in die noorde aan Westwood, in die suidweste aan West Los Angeles, aan Cheviot Hills in die suidooste, Pico-Robertson in die ooste en aan Beverly Hills in die noordooste. In Century City het die hoogste wolkekrabbers in Suid-Kalifornië buite Los Angeles se middestad ontstaan.

Daar is geen enkelgesinshuise in die buurt nie; huisvesting word uitsluitlik in woonstelgeboue verskaf. Bekende vroeëre bewoners het die regisseur Billy Wilder ingesluit. Die vroeëre president Ronald Reagan het tydens en ná sy ampstermyn 'n kantoor op die 34ste verdieping van *Fox Plaza* gehuur.

Tans vorm die Fox-ateljees, die winkelsentrum en ander kleinhandelondernemings, asook kantoortorings soos *Century Plaza Towers* Century City se ekonomiese basis.

'n Luukse hotel van die *InterContinental*-ketting, *InterContinental Los Angeles Century City at Beverly Hills*, is vlakby die Fox-ateljees op *Avenue of the Stars* geleë. 'n Tweede luukse hotel op dieselfde laan, *Century Plaza Hotel*, voorheen bedryf deur die *Hyatt Regency*-ketting en tradisioneel 'n gewilde verblyfplek vir filmsterre en staatsgaste, het sy deure in 2016 gesluit en word tans herbou en uitgebrei.

## Verwysings
Bijan (ontwerper)

duimnael|Rolls-Royce Phantom Drophead Coupe *Bijan*

**Bijan Pakzad** (Engels: [biˌʒæn ˈpɑːkzɑːd]; Persies: بیژن پاکزاد, [biːʒæn pɑːkzɑːd], * 4 April 1940 in Teheran; † 16 April 2011 in Beverly Hills, Kalifornië), algemeen bekend as **Bijan**, was 'n Amerikaanse mode- en fyngeurontwerper van Iranse afkoms.

In sy befaamde luukse winkel *The House of Bijan*, 'n paleisagtige gebou in die Mediterreense styl op Rodeo Drive, Beverly Hills wat teen 'n koste van $12 miljoen opgerig is en sy deure op 27 Oktober 1976 as "die wêreld se duurste winkel" geopen het, het Bijan in die modebehoeftes van welvarendes en magtiges voorsien – maar altyd slegs per afspraak. Onder diegene, wat wél afsprake kon (en kan) maak, is staatshoofde, nyweraars, presidente en eerste ministers (soos Barack Obama en Tony Blair), konings en keisers gereken.

Bijan se modewinkel in Beverly Hills is in 2016 vir $122 miljoen aan die multinasionale Franse onderneming LVMH verkoop wat hom op luukse goedere toespits.

## Verwysings 
## Eksterne skakels 
* *Bijan Beverly Hills* – Amptelike webtuiste
Basseri

**Basseri** is 'n stam in Iran. Hulle woon in die Fars-provinsie en naby die stad Sjiraz.

## Taal 
Hulle praat Persies.

## Godsdiens 
Hulle is Moslems.

## Bronne 
* Fredrik Barth (1964). Nomads of South Persia: the Basseri tribe of the Khamseh Confederacy
* Ehsan Yousefi, nomads of Persia: The Basseri tribe; 2014; Shiraz
Chun Jung-myung

**Chun Jung-myung** (Koreaans: 천정명; * 29 November 1980 in Seoul, Suid-Korea) is 'n Suid-Koreaanse akteur.

## Selektiewe filmografie 
* *Master - God of Noodles* (2016)
* *Heart to Heart* (2015)
* *Reset* (2014)
* *Glory Jane* (2011)
* *The Duo* (2011)
* ''Cinderella's Sister* (2010)
* *What's Up Fox* (2006)
* *Goodbye Solo* (2006)
* *Fashion 70's* (2005)
* *I Love H, He, Li...* (2004)
* *Beijing, My Love* (2004)
* *Honest Living* (2002)
* *Bad Girls* (2002)
* *Han-ip's Woman* (2002)
* *Third Coincidence* (2001)
* *Pure Flower Cafe* (2001)
* *New Nonstop* (2001)
* *Echo* (2000)
* *School 2'' (1999)

## Eksterne skakels
Toon van den Heeverprys vir Regswetenskap

Die **Toon van den Heeverprys vir Regswetenskap** is ’n prys deur die Suid-Afrikaanse Akademie vir Wetenskap en Kuns wat driejaarliks vir ’n oorspronklike regskundige werk in Afrikaans, en/of vollengte artikels of ’n artikel van hoogstaande gehalte in Afrikaans wat in geakkrediteerde regstydskrifte verskyn het, en/of baanbrekende regsuitsprake in Afrikaans, toegeken word. Die Akademieraad het in 1966 besluit om die regswetenskap uit die vakgebiede van die Stalspryse vir Geesteswetenskappe te neem en ’n afsonderlike prys daarvoor in te stel.

Die prys is vernoem na Toon van den Heever, Afrikaanse digter, prosaïs en regsgeleerde.

## Lys van wenners 
* 1969 – Prof. H.S. Cilliers en prof. M.L. Benade (*Maatskappyereg*)
* 1972 – Prof. S.A. Strauss en adv. M.J. Strydom (*Die Suid-Afrikaanse geneeskundige reg*)
* 1975 – Prof. C.W.H. Schmidt (*Die bewysreg*)
* 1978 – Prof. J.D. van der Vyver (*Die beskerming van Menseregte in Suid-Afrika*)
* 1981 – Prof. C.G. van der Merwe (*Sakereg*)
* 1984 – Prof. F.R. Malan (*Regswetenskap*)
* 1987 – Prof. H.N. Pretorius (*Burgerlike prosesreg in die landdroshowe*)
* 1990 – Prof. Wouter de Vos (*Verrykingsaanspreeklikheid in die SA reg*)
* 1993 – Prof. J. Neethling (*Deliktereg, onregmatige mededinging en persoonlikheidsreg*)
* 1996 – Prof. C.R. Snyman (*Strafreg*)
* 2002 – Prof. J.C. Sonnekus (2de uitgawe van *Die Estoppelleerstuk in die Suid-Afrikaanse reg*)
* 2006 – Appèlregter J.J.F. Hefer (vir toonaangewende regsuitsprake in Afrikaans)
* 2014 – Prof. J.E. du Plessis en prof. G.F. Lubbe (*’n Man van beginsel: die lewe en nalatenskap van J.C. de Wet*)
* 2018 – Prof. Leonie Stander
* 2021 – Prof. Johan Scott

## Bron 
* Verwerk vanaf Die Suid-Afrikaanse Akademie vir Wetenskap en Kuns - *Akademiepryse sedert 1909*

## Verwysings
Butilin

**Butilin** (ook Bucelin, of Buclin, of Bucçlin, of Bucilin, lat. *Butilinus* of Bucilinus, of *Buccelenus*; * ?; † 554) was, volgens die aantekeninge van die Biskop Marius van Avenches van 536 tot 554 in die opdrag van die Merowingiese heerskappy Alamannieser *dux* (baie vry vertaal: hertog) in die bisdom van Avenches. Hy was die broer van Leuthari I. Sy opvolger as *dux* was Magnachar.

Butilin en Leuthari word beskou as die eerste *duces* van die Alamanni, wat hul gesag van die Frankiese koning Theudebald bekom het, maar polities in sy afhanklikheid gestaan het. Die twee broers was, volgens die historikus Agathias van Alamanniese oorsprong.

Volgens Adathias het die in die oorlog van die Gote verslane Oosgote wat hulle nog noord van die Porivier kon hou gesandtes aan die Frankiese koning Theudebald gestuur om 'n bondgenootskap met hom te smee teen die Oos-Romeinse leër onder Narses. Ofskoon Theudebald geweier het, het die broers Butilin en Leuthari die bondgenootskap bygetree. Dit kan aanvaar word dat Theudebald hierdie besluit goedgekeur het, want op hierdie manier het hy waarskynlik gehoop om invloed op Italië te wen, sonder om persoonlik en openlik Justinianus I te moes teenstaan.

Volgens Agathias kon Butilin en Leuthari 'n leër van 75,000 Alamanni en Franke optel (wat sekerlik oordrewe is), wat in die lente van 553 in Italië ingeval het, vir eers Parma kon verower. 'n poging om hulle daar te verdryf was onsuksesvol. Die oorblywende die Gote het hulle stede se poorte vir die Frankiese-alamanniese leer geopen. Daarna het 'n strooptog wat die leer tot aan die  Straat van Messina gebring het. In die somer van 554 het die broers van mekaar afskeid geneem en Leuthari het met 'n deel van die leer na die Noorde getrek, om na bewering sy buit in veiligheid te bring. Nadat Leuthari met sy deel van die leër reeds die Porivier oorgesteek het, is hy en sy leër deur 'n plaag getref. Ook Butilin se deel van die leer is as gevolg van siektes uitgedun en verswak. Tog het Butilin die beslissende veldslag met Narses gesoek. Van die lot van sy broer, het hy geweet het nie. In herfs van 554 het hy geëindig met die verpletterende nederlaag van sy oorblywende leer in die Veldslag van die Casilinus by Capua.

Moontlik het die Bisantynse Digter en historikus Agathias, in retrospek, probeer om die mislukking aan die twee broers aan te dig, om die Frankiese koning in 'n beter lig te stel. Hulle is deur die Gote meegesleur om aan hierdie veldtog deel te neem, selfs al het hul koning Theudebald dit nie goedgekeur nie. Ander bronne praat egter van 'n Frankiese veldtog.

## Bronne 
* Agathias (530/32–582) – Historiae
* Biskop Marius van Avenches (530-594)
* Paulus Diaconus

## Literatuur 
* Dieter Geuenich: '''n geskiedenis van die Alemanne*. Kohlhammer, Stuttgart 2004,  / 
* Werner Lütkenhaus: *Leuthari*. In:*ware ensiklopedie van die Germaanse oudheid kliënt''(RGA). 2.Uitgawe.Vol. 18, Walter de Gruyter, Berlyn/New York 2001, , p.&nbsp;303-304. (aanlyn)
Dwaalboom

**Dwaalboom** is ’n nedersetting in die suidweste van die provinsie Limpopo, Suid-Afrika. Dis ongeveer ewe ver van Gaborone, Botswana en Thabazimbi, Limpopo, en suid van die Atherstone-natuurreservaat geleë. Dit vorm deel van die Thabazimbi-munisipaliteit.

## Bevolking 
Volgens die sensus van 2011 het Dwaalboom toe 586 inwoners gehad van wie amper 63% swart was en amper ’n derde wit. Tswana was die grootste huistaal met 220 sprekers en Afrikaans die naasgrootste met 202. 

## Afrikaanse kerke 
[duimnael|links|300px|Die ingebruikneming van die destydse [Gereformeerde kerk Drieviersboom se kerkgebou op Dwaalboom op 20 Oktober 1990.]]
Dwaalboom was van 1938 tot 2008 een van die tweede bedieningspunte van die Gereformeerde kerk Drieviersboom. Die ander was Northam. Die huidige kerkgebou, wat nou behoort aan die Gereformeerde kerk Thabazimbi en waarin dienste steeds gehou word, is op 20 Oktober 1990 in gebruik geneem. 

Die NG gemeente Dwaalboom was tot in 1941 die Bosveld-wyke van Zwartruggens. In 1941 het die Bosveld-wyke van Zwartruggens met Dwaalboom as middelpunt en die Bosveld-wyke van Rustenburg met Northam as middelpunt saam 'n gemeente gestig, nl. Rustenburg-Noord. In 1948 het die kerkraadslede van die Dwaalboom-wyke aansoek gedoen om afstigting en op Saterdag 23 Oktober 1948 is die gemeente Dwaalboom deur die Ringskommissie van die Ring van Krokodilrivier gestig. 

Die gemeente bestaan hoofsaaklik uit bees- en tabakboere. Al skei groot afstande die lidmate van mekaar, bring Nagmaalsgeleenthede tog almal van ver en byeen. In 1951 berig *Ons gemeentelike feesalbum*: “Dwaalboom is 'n jong gemeente met groot moontlikhede, nie net op tydelike gebied nie, maar veral op geestelike gebied. Die verderwende invloed van die stad wat soveel menseharte kil en koud gemaak het, het nog nie sy invloed hier versprei nie. Omdat byna al ons lidmate boere is wat uit die bodem moet lewe, dwing die natuur hulle om neer te buig voor die Skepper van hemel en aarde.”

Die Hervormde Kerk se gemeente Ruskoppies is op 11 Augustus 1941 hier gestig met sy middelpunt op Plaas 9.

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Olivier, ds. P.L. (samesteller). 1952. *Ons gemeentelike feesalbum*. Kaapstad en Pretoria: N.G. Kerk-uitgewers.

## Eksterne skakels 
*  Die Laerskool Dwaalboom se Facebook-blad. URL besoek op 4 Julie 2016.
Ons Tuis

**Ons Tuis** is 'n groep wat behuising verskaf aan ouer persone. Die tehuise word sedert 1 April 1929 bestuur deur 'n maatskappy sonder winsbejag wat deur mev Machteld Postmus en 'n aantal belangstellendes gestig is. In 1942 het die projek te uitgebreid vir die oorspronklike bestuur geword en is die Hervormde Kerk genader om die bestuur daarvan oor te neem. Mev Postmus was weereens die voorsitter van die direksie en is bygestaan deur 12 ander lede, waarvan 9 Hervormers was. Die kerk en sy lidmate het betrokke geraak en waar nodig hulp verleen en ondersteuning aangebied.

Tans word die bestuur van die Ons Tuis Groep behartig deur sy Direksie en die Bestuurder van Ons Tuis en Monumenttehuise. Daarby het elke kompleks 'n eie bestuurder of matrone, 'n bestuurskomitee en 'n inwonerskomitee.

Ons Tuis is geleë op drie plekke:
* Riviera, Pretoria
* Brooklyn, Pretoria
* Gerrieshof, Rustenburg

## Eksterne skakels 
* http://www.otmt.org/index.php/tuis.html
Sentrum vir Aanvullende en Alternatiewe Kommunikasie

Die **Sentrum vir Aanvullende en Alternatiewe Kommunikasie** (SAAK) word gehuisves in die Fakulteit Geesteswetenskappe aan die Universiteit van Pretoria, en het in 1991 onder leiding van Prof. Erna Alant ontstaan. Dit is geleë in die Kommunikasiepatologiegebou. Die sentrum se missie is om navorsing en opleiding aan studente te verskaf wat ten doel het om die lewens van persone met kommunikasieprobleme te verbeter.

## Eksterne skakels 
* Amptelike webwerf
Soethout

[duimnael|*Glycyrrhiza glabra* - [MHNT]]

**Soethout** (: *Liquorice* of *licorice*), is die wortel van ***Glycyrrhiza glabra*** waaruit 'n soet geursel onttrek kan word. Die soethoutplant is 'n meerjarige kruid (legume) inheems aan suidelike Europa en dele van Asië soos Indië. Dit is nie plantkundig verwant aan anys, steranys of vinkel nie, wat ook bronne van soortgelyke geurmengsels verteenwoordig.

## Verwysings
Petrus Lombardus

**Petrus Lombardus** (by Novara (Lombardie), *circa* 1096 – Parys, 20 Julie 1160) was 'n middeleeuse teoloog en skolastikus. Die naam Lombardus dui  op sy Lombardiese afkoms.

## Lewensloop 
Hy studeer regte in Bologna en teologie in Parys, waar hy vanaf 1140 vir 20 jaar lank doseer aan 'n kloosterskool. In 1159 word hy aangestel as biskop van Parys.

Hy skryf verskeie bybelkommentare wat ook lei tot sy belangrikste werk: die *Sententies*, 'n samestelling bestaande uit vier dele, die *Libri IV* *Sententiarum*. Hy het moontlik al in 1142 daaraan begin werk. In 1152 voltooi hy die eerste weergawe, die finale weergawe word  in 1158 uitgegee. Dit word ook die standaard teologiese handboek van die 13de tot die 16e eeu. Die werk word egter ook betwis deur sommige individue en word hy beskuldig van kettery. Nadat Lombardus deur die Vierde Lateraanse Konsilie in 1215 onder beskerming  geneem was, word die gesag van die werk deur die Kerk bekragtig. Hierna word die boek die hoofwerk van die middeleeuse skolastiek. Belangrik vir die Rooms-Katolieke Kerk was dat hy die aantal sakramente op sewe stel. Verwysend na dié werk, word Petrus Lombardus ook die *Magister Sententiarum* genoem.

In die boek neem hy ten opsigte van baie vraagstukke 'n sentrale posisie in. Elke vraag of tesis word gevolg deur noem van argumente voor en teen, en dan voorsien hy sy eie geargumenteerde antwoord. Elke teoloog word in die dertiende eeu word gemeet aan die behaal van die *licentia ubique docendi* te behaal, wat die reg verleen het om oorals onderrig te gee oor die *Sententies* van Petrus Lombardus. Die dosent wat dit vermag, word 'n *sententiarius* genoem.Daar is ook verskeie kommentare geskryf op die werk, deur onder andere Bonaventura (Giovanni di Fidanza), Thomas van Aquino en Willem van Ockham.

## Pous Benedictus XVI 
Die werke en denkwyse van Lombardus is weer aktueel binne die katolieke kerk sedert pous Benedictus XVI hom in 'n toespraak op 30 Desember 2009 as voorbeeld voorhou vir alle katolieke teoloë. Die manier waarop Lombardus die verhouding tussen vroue en mans omskryf sien die pous as toekomstige leidraad vir die katolieke denke: die vrou is nie 'n baas oor die man nie, of ook nie 'n slavin nie, maar 'n kameraad.

## Verwysings
Steranys

**Steranys** (*Illicium verum*) is 'n mediumgrootte immergroen boom inheems aan die noordooste van Viëtnam en die suidweste van China. 'n Spesery wat algemeen bekend staan steranys, steranyssaad, Sjinese steranys of badiam wat byna ruik soos anys in geur word verkry uit die stervormige buitehuid van die vrug van *Illicium verum*, wat net voor rypwording geoes word. Steranysolie is 'n hoogs geurige olie wat gebruik word in die kombuis, parfuum, seep, tandepasta, mondspoelmiddels en velroom. Sowat 90% van die wêreld se steranys oes word gebruik vir die ekstraksie van sjikimiese suur, 'n chemiese intermediêr gebruik in die sintese van oseltamivir.

## Verwysings
Veldsuring

duimnael|links|'n Veldsuring in drag

Die **Veldsuring** (*Rumex acetosa*, Engels: *sorrel*), is 'n meerjarige kruie plant in die familie *Polygonaceae*.

## Verwysings
Jenewerbessie

duimnael|350px|Jenewerbessies, hier steeds aan 'n takkie geheg.

'n **Jenewerbessie** is die vroulike saadkeël wat deur die verskillende spesies van jenewer geproduseer word. Dit is nie 'n ware bessie nie, maar 'n keël met buitengewoon vlesig en saamgesmelte skale, wat dit 'n bessie-agtige voorkoms gee. Die keëls van 'n handvol spesies, veral *Juniperus communis*, word as 'n spesery gebruik, veral in die Europese kookkuns, en gee aan jenewer sy kenmerkende geur. Jenewerbessies is bekend as die enigste spesery van konifere.
Sassafras

***Sassafras*** is 'n plantgenus van drie lewende en een uitgestorwe spesie van immergroen bome in die familie Lauraceae. Die genus is inheems aan Amerika, Kanada en die Verre-Ooste.

## Spesies 
Daar is drie spesies wat tot die genus hoort:
* *Sassafras albidum* (Nutt.) Nees
* *Sassafras randaiense* (Hayata) Rehder
* *Sassafras tzumu* (Hemsl.) Hemsl.

## Bron 
* Plants of the World Online
Sitroengras

**Sitroengras** (Engels: *Cymbopogon*, ook bekend as **lemon grass**) is 'n plantgenus wat se spesies algemeen gekweek word as kulinêre en medisinale krui, omrede hul aangename geur wat sterk herinner aan suurlemoene.

In Suid-Afrika is motwortel (*Cymbopogon marginatus*) 'n belangrike onderdeel van die renosterveld en 'n gunstelingvoedsel van die bergkwagga.

## Verwysings
Draakplant

Die **draakplant** (*Artemisia dracunculus*, Engels:*Tarragon*) is 'n meerjarige kruiespesie in die familie Asteraceae. Dit groei wild en wydverspreid oor meeste van Europa, Asië en Noord-Amerika, maar word ook verbou vir kulinêre en medisinale gebruike in vele lande.

## Verwysings
Papawersaad

duimnael|250px|Papawersaad.

**Papawersaad** is 'n oliesaad verkry van die opiumpapawer (*Papaver somniferum*). Die klein niervormige sade word reeds vir duisende jare deur verskeie beskawings geoes van gedroogde saadhulsels. Die saad word heel of gemaal gebruik as 'n bestanddeel in verskeie voedseldisse, en word ook gepers om papawersaadolie te lewer.
Kommandeur

[duimnael|Slag in die [Sont - Battle of the Sound, 8 November 1658 (Willem van de Velde I)]]
**Kommandeur** is 'n vlootrang wat in meeste vlote gebruik word, wat hoër is as 'n kaptein, maar ondergeskik aan 'n admiraal. Nie-Engelssprekende nasies gebruik dikwels die rang van flottieljeadmiraal of seniorkaptein as 'n ekwivalent.

Tradisioneel behels "kommandeur" die titel vir 'n offisier wat oor meer as een skip bevel hou op 'n gegewe tyd, selfs tydelik, terwyl "kaptein" die tradisionele titel is vir die bevelvoerder van 'n enkele skip, selfs al beklee die offisier 'n laer rang in die mag. As 'n amptelike rang, hou 'n kommandeur tipies die bevel oor 'n flottielje of eskader van skepe as deel van 'n groter taakmag of vloot onder die aanvoering van 'n admiraal.
duimnael|Portret van Simon van der Stel en sy seun Willem Adriaan. Die oorspronklike is in 'n brand verwoes in 1962; 'n replika is geskep gebaseer op fotomateriaal.
Tydens die bewind van die VOC aan die Kaap de Goede Hoop het die kommandeurs - hul rang is vanaf 1691 tot goewerneur verhoog - 'n  belangrike en interessante rol gespeel. Die meeste van die byna dertig bevelvoerders het deur hul persoonlike bekwaamhede, tekortkominge, eienaardighede en houdings teenoor die Kaapse koloniste, 'n eie, persoonlike stempel op die volksplanting aan die suidpunt an Afrika afgedruk. Dit was ten spyte van die Here XVII , die beheerliggaam van die VOC, se streng voorskrifte.

Die **kommandeur** of goewerneur was die vernaamste amptenaar aan die Kaap, maar hy was altyd ondergeskik aan die VOC deur wie hy aangestel en betaal is. As amptenaar in diens van die Here XVII moes hy hul opdragte uitvoer en kon hy in belangrike sake nie selfstandig optree nie. 

Om die taak van die kommandeur te vergemaklik, is hy deur 'n Politieke Raad bygestaan, waarvan hy voorsitter was. Die ondervoorsitter van die raad was die *Sekunde*. Hy was die tweede in bevel na die kommandeur, en dit het dikwels gebeur dat die sekunde in die plek van die kommandeur waargeneem het. 

## Sien ook 
* Lys van kommandeurs en goewerneurs van die Kaapkolonie
* Vlagskip
* VOC

## Bronnelys 
* KENNIS, vol 8, 1980, bl. 1474-1475,
Mitsubishi A6M Zero

Die **Mitsubishi A6M Zero** (Japannees: 零式艦上戦闘機, rei-shiki-kanjō-sentōki), Geallieerde kodenaam **Zeke**, was 'n vegvliegtuig van die Japannese Keiserlike Vloot tydens die Tweede Wêreldoorlog. Die Zero's, gestasioneer op Japannese vliegdekskepe en op land, was gedugte teenstanders vir die Amerikaanse vlieëniers, geallieerde skepe en landteikens in die Stille Oseaan.

## Die Zero se taktiese voor- en nadele 
Die **A6M Zero** het vir die Geallieerdes as 'n volkome verrassing gekom. Terwyl hulle oortuig was dat Japannese vliegtuie slegs minderwaardige namaaksels van hul Westerse eweknieë was, was hulle eensklaps gekonfronteer met 'n beter vegvliegtuig, wat die Weste op byna alle vlakke oortref het. 

Die Japannese het twee vlugeienskappe van groot belang geag: spoed en beweeglikheid. Eers daarna kyk mens na vuurkrag en wapens. Tydens skermutselinge met sy Amerikaanse eweknieë blyk die Zero vinnig en uiters beweeglik te wees, met 'n sterk klimvermoë. Boonop het dit oor 'n groot reikafstand (3&nbsp;100&nbsp;km) beskik en kon swaar wapentuig dra: masjiengewere én aanboordkanonne, benewens tot 200&nbsp;kg se bomme.

Aan die begin van die stryd in die Stille Oseaan en in Suidwes-Asië het die Zero oor die lugruim geheers. In die aanloop tot die Slag van Midway het die Amerikaners daarin geslaag om 'n neergeskiete Zero voor die neus van 'n Japannese duikboot weg te raap. 'n Tegniese ontleding het sy swakpunte aan die lig gebring en geallieerde vlieëniers het spoedig geleer hoe om dit uit te buit. Die twee gebreke was: onvoldoende beskerming vir die vlieënier asook die brandstoftenk, en 'n taamlik ligte konstruksie, wat beteken het dat die Zero weinig gevegskade kon verduur en ook maklik aan die brand geslaan het. 

Tydens luggevegte moes die Grumman F4F Wildcats net verseker dat geen Zero's agter hul inkom nie. Die Wildcat was minder beweeglik, maar die vlieënier was beter beskerm teen koeëls. Menige Wildcat kon gehawend en deurspek met koeëlgate land, omdat hulle 'n sterker konstruksie as die Zero's gehad het.

## Sien ook 
* Lys van vegvliegtuie
New Frontiers-program

Die **New Frontiers-program** is ’n reeks ruimteverkenningsendings deur Nasa met die doel om navorsing oor verskeie van die hemelliggame in die Sonnestelsel te doen, onder meer die planeet Jupiter en die dwergplaneet Pluto.

Dit is een van die ruimteagentskap se huidige drie klasse Sonnestelselprogramme; die ander twee is die duurder Flagship-program en die goedkoper Discovery-program.

New Frontiers is ontwerp vir mediumklassendings wat te groot vir die Discovery-program is. Daar is tans twee New Frontiers-sendings: New Horizons, wat op 19 Januarie 2006 na Pluto gelanseer is, en Juno, wat op 5 Augustus 2011 na Jupiter vertrek het. Die lansering van ’n derde sending, OSIRIS-REx, word vir September 2016 beplan.
Nog voorgestelde sendings, wat egter ook deel kan uitmaak van een van die ander genoemde programme,  is na Venus, Saturnus, die Maan, Io en ’n komeet.

## Huidige sendings 
[duimnael|280px|[Charon (maan)|Charon (links) en Pluto, wat op 11&nbsp;Julie&nbsp;2015 deur New Horizons afgeneem is.]]
[duimnael|200px|’n Foto wat Juno van die [Aarde geneem het op pad na Jupiter.]]

### New Horizons (New Frontiers 1) 
:*Hoofartikel: New Horizons.*
New Horizons, ’n tuig na Pluto, is op 19&nbsp;Januarie&nbsp;2006 gelanseer. Ná ’n verbyvlug van Jupiter in Februarie&nbsp;2007 wat hom na Pluto help stu het, het dit in Julie&nbsp;2015 verby die dwergplaneet en sy maan, Charon, gevlieg. 

Tot in 2020 sal dit nog een of meer Kuipergordel-voorwerpe besoek. 

### Juno (New Frontiers 2) 
:*Hoofartikel: Juno.*
Juno is ’n verkenningsending met Jupiter as teiken. Dit is op 5&nbsp;Augustus&nbsp;2011 gelanseer en het die planeet op 4&nbsp;Julie&nbsp;2016 bereik. Dit is die eerste sonkragtuig na ’n buiteplaneet. 

Dit het ’n dag ná sy aankoms in ’n wentelbaan om Jupiter se pole gegaan om onder meer die planeet se magneetveld en interne struktuur te ondersoek.

### OSIRIS-REx (New Frontiers 3) 
OSIRIS-REx staan vir "Origins, Spectral Interpretation, Resource Identification, Security, Regolith Explorer". Die beplande doel is ’n wentelbaan teen 2020 om ’n asteroïde, destyds  genoem (nou 101955&nbsp;Bennu). Die tuig sal die liggaam se mates neem en ’n monster van sy oppervlak in 2023 terugbring Aarde toe. Die monster sal wetenskaplikes help om vrae te beantwoord oor die vorming van die Sonnestelsel en die oorsprong van ingewikkelde organiese molekules wat nodig is vir die ontstaan van lewe. 

Die asteroïde 101955 hou ’n potensiële gevaar vir die Aarde in en is derde op die Brandwagrisikotabel van sulke liggame. Daar is ’n kans van 0,07% dat dit die Aarde in die laat 2100's kan tref en daarom is dit noodsaaklik dat sy samestelling en Jarkofski-effek vasgestel word.

## Verwysings 
## Eksterne skakels 
* Webtuiste van die New Frontiers-program 
* 15px Hierdie artikel is vertaal uit die Engelse Wikipedia
2016 Oostenrykse Grand Prix

Die **2016 Formule Een Oostenrykse Grand Prix** is op 3 Julie 2016 op die Red Bull Ring in Spielberg, Oostenryk gehou. Dit was die negende wedren van die kampioenskapseisoen en is deur Lewis Hamilton in sy Mercedes gewen.

## Bande 
Pirelli het die volgende bande in Oostenryk verskaf:

## Oefensessies 
Die wegspringrooster vir die Oostenrykse Grand Prix was nogal interessant, hoe die kwalifikasie ook al verloop het. Benewens Sebastian Vettel, moes Nico Rosberg ook sy ratkas laat omruil. Die gevolg: die Mercedes-renjaer, sowel as sy landgenoot by Ferrari, word 'n roosterstraf van vyf plekke opgelê.

Rosberg bots in die derde vrye oefening hard teen die muur by die uitgang uit draai nommer twee, die haarnaald. Die agtervering van sy Mercedes breek daarna morsaf. Die Wêreldbekerleier kon op eie krag uitklim, maar sy motor was erg beskadig. Die ratkas, agteraan die motor, kon blykbaar nie weer herstel word in die kuipe nie, met 'n 5-plekstraf as gevolg. Die span hoop om die motor weer op tyd aan mekaar te hê vir die kwalifikasie, wat om 14:00 begin het. Selfs indien Rosberg daarin slaag om die vinnigste tyd op te stel, sou hy die Sondag die wedren in die sesde plek moes wegspring.

Vroeër die naweek het Ferrari ook die ratkas van Sebastian Vettel vervang, met eweneens 'n roosterstraf tot gevolg. Rosberg was die vinnigste jaer tydens die oefening op Vrydag, en Vettel teken die vinnigste tyd aan tydens die oefensessie op Saterdagoggend. Sy spanmaat Kimi Räikkönen was tweede, voor Lewis Hamilton.

## Kwalifisering 
## Renuitslag 
## Puntestand na afloop van die Grand Prix 
### Renjaers 
### Vervaardigers 
## Verwysings
2014 Italiaanse Grand Prix

Die 2014 Formule Een Italiaanse Grand Prix is op 7 September 2014 op die Autodromo Nazionale Monza, in Italië, gehou. Dit was die dertiende wedren van die kampioenskapseisoen en is deur Lewis Hamilton in 'n Mercedes gewen.

## Kwalifisering 
## Wedrenuitslag
2014 Belgiese Grand Prix

Die 2014 Formule Een Belgiese Grand Prix is op 24 Augustus 2014 op die Circuit de Spa-Francorchamps, in België, gehou. Dit was die twaalfde wedren van die kampioenskapseisoen en is deur Daniel Ricciardo in 'n Red Bull-Renault gewen.

## Kwalifisering 
duimnael|links|800px|Wegspringrooster vir die 2014 Belgiese Grand Prix

## Renuitslag
2014 Hongaarse Grand Prix

Die **2014 Formule Een Hongaarse Grand Prix** is op 27 Julie 2014 op die Hungaroring renbaan in Mogyoród, Hongarye gehou. Dit was die elfde wedren van die kampioenskapseisoen en is deur Daniel Ricciardo in sy Red Bull-Renault gewen.

## Kwalifisering 
## Renuitslag
NCIS

[duimnael|links|upright|[Mark Harmon]]
[duimnael|links|upright|[Michael Weatherly]]
[duimnael|links|upright|[Pauley Perrette]]

***NCIS*** is 'n Amerikaanse misdaad- en dramareeks. Hierdie TV-reeks volg die doen en late van die Amerikaanse Vlootspeurdiens (*Naval Criminal Investigative Service*), 'n regeringsorganisasie wat kriminele aktiwiteite rakende die Amerikaanse Vloot ondersoek. Die storie is deur Donald Bellisario geskryf en deur CBS vervaardig. Dit is deur 'n reeks genaamd JAG voorafgegaan en is later met *NCIS: Los Angeles* opgevolg.

In episode 22 van seisoen 10 word genoem dat Afrikaans 'n amptelike taal van Suid-Afrika is. Een van die karakters, Duckie, verklaar dat hy by die Universiteit van Pretoria gedoseer het, waar die studente hom prof. Eend gedoop het. Toe hy vir 'n Afrikaanse amptenaar "baie dankie" sê, interpreteer sy kollega dit as "*buy a donkey*". 'n Leidraad in 'n ondersoek, "See Reisiger 19", word met behulp van 'n vertaalprogram van Afrikaans in Engels as "*Sea Voyager*" vertaal, die naam van 'n vragskip wat na Kaapstad onderweg was, en waarop die laaste tonele van die episode afspeel.

## Rolverdeling 
* Mark Harmon as Leroy Jethro Gibbs (spesiale agent en spanleier)
* Michael Weatherly as Antony DiNozzo (spesiale agent)
* Sasha Alexander as Caitlin "Kate" Todd (spesiale agent)
* Cote de Pablo as Ziva David (aanvanklik 'n Mossad-verbindingsoffisier, later 'n spesiale agent)
* Sean Murray as Timothy "Tim" McGee (spesiale agent)
* David McCallum as Donald "Ducky" Mallard (patoloog)
* Pauley Perrette as Abigail "Abby" Sciuto (forensiese deskundige)
* Lauren Holly as Jenniffer "Jenny" Shepard (direkteur)
* Rocky Carroll as Leon Vance (direkteur)
* Brian Dietzen as Jimmy Palmer (Ducky se assistent)

## Verwysings 
## Eksterne skakels 
* Amptelike tuisblad
* 
*
Lantfrid

**Lantfrid**, ook Lanfred genoem(lat. *Lantfridus of Lanfredus*), (* ?; † 730) was van 709 tot 730 Alamanniese Hertog. Hy was die seun van Gotfried en die broer van Theudebald.

Na Hertog Gotfrids dood in 709 het Lantfrid en sy broer Theudebald, die amp van die Alamanniese hertog oorgeneem. Lantfrid het heel waarskynlik veral in die noorde regeer, Theudebald in die Suide.

Beide broers het in hulle amp in bittere vyandskap gestaan  teenoor die amptenare (Hausmeiern/maior domus) van die Frankiese ryk. Reeds deur die loop van die 7. Eeu het die alamanniese gebied agv die swak Merowingiese konings van die Frankiese Ryk grootliks selfstandig gewod, sodat die Hertoë, soortgelyk aan outonome as konings regeer het. Die eers hofbeamptes (Hausmeier) opkomende Karolingers het daarna gestreef om 'n konsolidasie van die Frankiese Ryk teweeg te bring en het as gevolg daarvan in konflik met die Alamanniese Hertoë gekom. 722/723 het Karl Martell ´n veldtog veral teen Theudebald gevoer, wat tydelik uit sy gebied verdryf is. Lantfrid kon vir eers die noorde van die Hertogdom hou. As ´n verdere provokasie 724 het die biskop Pirmin, onder die beskerming van Karl Martell, die klooster van Reichenau middel in alamanniese Hertogdom van Lantfrid en Theudebald gestig. 727 het Theudebald die abd Pirmin, *ob odium Karoli* (uit haat teen Karl Martel) en 732 sy opvolger die abd Heddo van die Reichenau klooster verdryf.

Volgens notas in twee manuskripte is ten tye van die Hertog Lantfrid die alamanniese stamreg as die Lex Alamannorum nuut verwerk. Dit is egter moontlik dat hierdie notas, egter, latere vervalsings deur die klooster van Reichenau (lake Constance) is.

730 het Karl Martell 'n veldtog gelei teen die Hertoë Theudebald, en Lantfrid, wat in dieselfde jaar oorlede is. Hertog Theudebald het toe die uitsluitlike amp as hertog in Alamannia oorgeneem. In die volgende jare is die Alemanne verslaan, en uiteindelik weer stewig in die Frankiese Ryk ingelyf.

## Literatuur 
* Michael Borgolte:&#x20;Lantfrid&#x20;in&#x20;die aanlyn-Historiese woordeboek van Switserland, 2006
* Claus Dieter Schott: ''Lex und die Skriptorium. 'n studie van die suidduitse stamreg* In: Gerhard Dilcher, Eva-Marie Distler (EDS.): Leges – Gentes – Regna, Berlyn, 2006, Pp. 257-290.
* Dieter Geuenich: *'n geskiedenis van die Alemanne*. Verlag Kohlhammer, Stuttgart 2004, ISBN 3-17-018227-7 / ISBN 3-17-012095-6
* Dieter Geuenich:&#x20;*Lantfrid.*In:*ware ensiklopedie van die Germaanse oudheid kliënt''(RGA). 2.Uitgawe.Vol. 18, Walter de Gruyter, Berlyn/New York 2001,ISBN 3-11-016950-9, p.&#x20;103-104. (aanlyn)
*
Kraalanemoon

Die **Kraalanemoon** (*Heteractis aurora*) is 'n anemoon wat voorkom in die Stille- en Indiese oseane; meer spesifiek in die Rooisee en aan die ooskus van Afrika suidwaarts tot by die noorde van KwaZulu-Natal. In Engels staan die anemoon bekend as die *Beaded anemone*.

## Identifikasie 
Die anemoon het bereik 'n diameter van tot 250mm. Dit is maklik om te identifiseer, die tentakels lyk soos krale en word tot 50mm lank. Die binneste gedeelte van die anemoon bestaan uit 'n ronde skyf waaruit die tentakels groei. Die skyf is bruin met ligte strale wat vanaf die bek in die middel uitstraal. Die tentakels aan die buitekant van die skyf is langer as dié aan die binnekant. Hulle kleur kan wissel van bruin tot pers tot groen met ligte vlekke op. 

Die anemoon leef sanderige areas op koraal- en rotsriwwe se hellings in water wat tot 30m diep is maar kan ook in skeure in rots areas groei. Die word geassosieer met die anemoonvisse, die klein vissies gebruik die anemoon as tydelike habitat.

Die anemoon trek ook sy hele lyf terug in die rif wanneer hy bedreig voel. Die tentakels vang die prooi en versamel afval van die visse wat saam met hom leef.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
2016 Britse Grand Prix

Die **2016 Formule Een Britse Grand Prix** is op 10 Julie 2016 op die Silverstone-renbaan in Silverstone, Brittanje gehou. Dit was die tiende wedren van die kampioenskapseisoen en is deur Lewis Hamilton in sy Mercedes gewen.

## Toetsjaers 
Charles Leclerc maak sy Formule Een-debuut in die eerste vrye oefening, in die plek van Esteban Gutiérrez in die Haas F1-span.  Esteban Ocon het sy tweede verskyning van die seisoen vir Renault gemaak, in die plek van Kevin Magnussen.

## Bande 
Bandverskaffer Pirelli verskaf spanne met die sagte, medium en harde samestellings van die P-Zero band - die drie hardste samestellings beskikbaar - vir die wedren, asook twee soorte reënbande.

## Mercedes se nuwe bestuurders-interaksiebeleid 
Na aanleiding van die botsing tussen Lewis Hamilton en Nico Rosberg op die laaste rondte van die Oostenrykse Grand Prix, het Mercedes 'n nuwe bestuurderbestuursbeleid ingestel. Dit dikteer die bepalings waarvolgens Hamilton en Rosberg mekaar die stryd mag aansê, maar belowe ook swaar strawwe in geval van onderonsies tussen mekaar tydens die wedren.

## Oefensessies 
Ná 'n vlekkelose eerste oefenrondte, waarin Lewis Hamilton en Nico Rosberg eerste en tweede was met 'n groot voorsprong bo hul kompetisie, het die tweede sessie op Silverstone minder voorspoedig verloop vir Mercedes. Hamilton was weliswaar weer die vinnigste, maar die Red Bull-renjaers bly in sy nek blaas. Rosberg kon weens 'n probleem met sy motor glad nie in aksie kom in die tweede sessie nie.

'n Probleem word aan Rosberg se motor ontdek net voor die begin van die sessie. Die skutplaat van die Mercedes is afgehaal en verskeie tegnikusse het onder die motor gelê om die probleem te probeer oplos. 'n Waterlek is vermoed, en na 'n halfuur lyk alles reggestel, maar toe nie. Rosberg, wat net ingegordel was, het weer uit sy motor geklim. Sy sessie is verby, so berig Mercedes, sonder dat dit vir hom eers moontlik was om uit die kuipe weg te trek. Hierdeur staan hy sy tweede plek af aan Verstappen en dus krimp sy voorsprong oor spanmaat Lewis Hamilton in die F1-seisoen tot slegs één punt.

## Renuitslag 
Die wedren word deur Lewis Hamilton gewen, sy vierde oorwinning van die seisoen, asook die vierde jaar wat hy sy tuiswedren wen.

## Puntestand na afloop van die Grand Prix 
### Renjaers 
### Vervaardigers 
## Verwysings
Ashelling

|-
|
Die **positiewe** pool van ’n planeet word bepaal deur die regterhandreël: as die vingers van die regterhand gekrul is in die rotasierigting, dan wys die duim na die positiewe pool. Die ashelling is die hoek tussen die rigting van die positiewe pool en die loodlyn op die wentelvlak. Die hoeke van die Aarde, Uranus en Venus is onderskeidelik sowat 23°, 97° en 177°. 
|}

’n **Ashelling** in sterrekunde is die hoek tussen ’n voorwerp se rotasie-as en sy wentelas, of die hoek tussen sy ewenaarvlak en wentelvlak (die sonnebaan in ons sonnestelsel). As die helling zero is, wys die twee asse in presies dieselfde rigting; die rotasie-as is dus loodreg op die wentelvlak.

In die loop van ’n wenteling verander die helling gewoonlik nie veel nie en die oriëntasie van die as bly dieselfde met betrekking tot die agtergrondsterre. Dit bring mee dat een pool aan ’n sekere kant van die wentelbaan meer na die Son oorhel en die ander pool aan die ander kant van die wentelbaan – dit veroorsaak die seisoene op Aarde. Die Aarde se ashelling wissel tussen 22,1 en 24,5&nbsp;grade oor ’n siklus van 41&nbsp;000 jaar. Dit is tans  (of ) en aan die afneem.

## Standaarde 
Daar is twee standaarde waarvolgens die ashelling bepaal word. Die Internasionale Astronomiese Unie (IAU) definieer die "noordpool" van ’n planeet as die een wat aan die Aarde se noordekant van die konstante vlak van die Sonnestelsel lê. Daarvolgens is Venus se helling 3° en roteer hy retrograad, in die teenoorgestelde rigting as die meeste ander planete.

Die IAU gebruik ook die "regterhandreël" om ’n "positiewe pool" te bepaal vir die doel van die vasstelling van oriëntasie. (Sien illustrasie regs bo.) Hiervolgens is Venus se helling 177° ("onderstebo").

## Aarde 
duimnael|220px|Die Aarde se ashelling is tans sowat 23,4°.

Die Aarde het op die oomblik ’n ashelling van sowat 23,4º (dit word aangedui met die Griekse letter &#949;). 

Die helling is nie konstant nie, maar wissel oor ’n tydperk van 41&nbsp;000 jaar. Die laaste maksimum was 10&nbsp;700 jaar gelede (sowat 24,4º) en die volgende minimum sal oor 9&nbsp;800 jaar wees (sowat 22,6º) – die afname van die helling is tans sowat 47&nbsp;boogsekondes per eeu. Oor die afgelope vyf miljoen jaar het die helling gewissel tussen 24,5º en 22º.

### Seisoene 
Die Aarde se as bly deur die jaar in dieselfde posisie skeef met betrekking tot die agtergrondsterre (ongeag van waar in sy wentelbaan hy is). Dit beteken die een pool (en die ooreenstemmende halfrond) sal aan die een kant van die wentelbaan weg van die Son af wys en in die ander helfte van die wentelbaan (of jaar) in die Son se rigting. Dit bring mee dat die Aarde seisoene het. Dit is somer in die Suidelike Halfrond wanneer die suidpool in die Son se rigting wys. Wisselings in die Aarde se ashelling kan die seisoene beïnvloed en is moontlik ’n faktor in klimaatsveranderings op lang termyn.

duimnael|center|350px|Die verhouding tussen die Aarde se ashelling (&#949;) en die tropiese en poolsirkels.

## Verwysings 
## Eksterne skakels 
* National Space Science Data Center
* 
* Obliquity of the Ecliptic Calculator
*15px Hierdie artikel is vertaal uit die Engelse Wikipedia
Hill-sfeer

duimnael|280px|Die Hill-sfere van ’n stelsel wat uit twee voorwerpe bestaan; dit is die ronde streke om die liggame.

Die **Hill-sfeer** van ’n hemelliggaam is die streek waarin die liggaam die aantrekking van satelliete oorheers. Om deur ’n planeet in ’n wentelbaan gehou te word, moet ’n maan se wentelbaan binne die planeet se Hill-sfeer wees. Die maan sal dan op sy beurt ’n Hill-sfeer hê. Enige voorwerp binne dié sfeer sal dan ’n satelliet van die maan word eerder as van die planeet. Een eenvoudige siening van die omvang van die Sonnestelsel is die Son se Hill-sfeer met betrekking tot plaaslike sterre en die galaktiese kern.

In meer presiese terme is die Hill-sfeer die invloedsfeer van ’n kleiner liggaam in die teenwoordigheid van steurings van ’n voorwerp met ’n groter massa. Dit is gedefinieer deur die Amerikaanse sterrekundige George William Hill, wie se werk gebaseer was op dié van die Franse sterrekundige Édouard Roche. Daarom is dit ook bekend as die **Roche-sfeer** (wat iets anders is as die Rochelimiet).

In die voorbeeld regs strek die Hill-sfeer van die tweede liggaam tussen die Lagrange-punte L1 en L2, wat op die lyn tussen die middelpunte van die twee voorwerpe lê. Die invloedsfeer van die tweede liggaam is die kleinste in daardie rigtings en dit dien dus as die beperkende faktor vir die grootte van die Hill-sfeer. Buite daardie afstand sal ’n derde voorwerp in ’n wentelbaan om die tweede liggaam (bv. ’n maan van Jupiter) minstens ’n deel van sy wentelbaan buite die Hill-sfeer van die tweede liggaam (Jupiter) deurbring, en dit sal toenemend versteur word deur die getykragte van die sentrale voorwerp (bv. die Son). Eindelik sal dit in ’n wentelbaan om laasgenoemde gaan.

## Radius 
Gestel die massa van ’n kleiner liggaam (bv. die Aarde) is *m*, en dit wentel om ’n swaarder liggaam (bv. die Son) met ’n massa *M* en ’n halwe lengteas *a*, dan is die radius van die Hill-sfeer van die kleiner liggaam (die Aarde) sowat

:r \approx a \sqrt[3]{\frac{m}{3M}}.

Dié radius word die **Hill-radius** genoem.

In die voorbeeld van die Aarde wentel die Aarde (5,97×1024&nbsp;kg) om die Son (1,99×1030&nbsp;kg) op ’n afstand van 149,6&nbsp;miljoen&nbsp;km. Die Aarde se Hill-sfeer strek dan sowat 1,5&nbsp;miljoen&nbsp;km (0,01&nbsp;AE) ver. Die Maan se wentelbaan, op ’n afstand van 0,384&nbsp;miljoen&nbsp;km van die Aarde af, val gemaklik binne die Aarde se swaartekraginvloedsfeer en daar is dus nie ’n kans dat dit in ’n onafhanklike wentelbaan om die Son aangetrek kan word nie.

## Sonnestelsel 
Die volgende grafiek wys die Hill-radiusse (in km) van sommige liggame in die Sonnestelsel:
upright=1.3|center|Radiusse in km.

## Verwysings 
## Eksterne skakels 
* *Can an Astronaut Orbit the Space Shuttle?* 
* *The moon that went up a hill, but came down a planet*
*15px Hierdie artikel is vertaal uit die Engelse Wikipedia
Franco Mostert

**Franco Mostert** (gebore in Welkom op 27 November 1990) is 'n rugbyspeler wat vir die  in Superrugby en oorsee vir Gloucester speel. Hy maak sy debuut op 18 Junie 2016 vir die Springbokke teen Ierland. Hy was ook deel van Suid-Afrika se wenspan tydens die rugbywêreldbekertoernooie in 2019 en 2023.

## Eksterne skakels 
* 
* Franco Mostert by itsrugby.co.uk
Draaias

220px|duimnael|Die Aarde draai om sy as.

’n **Draaias** of **rotasieas** is die denkbeeldige as waarom ’n liggaam roteer. Dit is dus die versameling punte van ’n roterende voorwerp wat in rus is. Dié punte kan ook buite ’n liggaam lê; dit word ’n uitwendige draaias genoem.

## Hemelliggame 
Die term word veral vir hemelliggame soos planete, sterre en mane gebruik. Die plekke waar die draaias die oppervlak van die hemelliggaam kruis, word die pole genoem. 

Die hoek tussen die draaias en die vlak waarteen ’n planeet om die Son beweeg, bepaal die seisoene. As die hoek klein is, is die verskille tussen die seisoene klein; as die hoek groot is, is die verskille ook groot. 

## Bron 
*15px Hierdie artikel is vertaal uit die Nederlandse Wikipedia
Haddonse tapytanemoon

**Haddonse tapytanemoon** (*Stichodactyla haddoni*) is 'n anemoon wat voorkom in die Stille- en Indiese oseane; meer spesifiek in die Rooisee en aan die ooskus van Afrika suidwaarts tot by die noorde van KwaZulu-Natal. In Engels staan die anemoon bekend as die ''Haddon's carpet anemone''.

## Identifikasie 
Die anemoon het bereik 'n diameter van tot 500mm. Die anemoon word gekenmerk deur kort, digte tentakels met ronde punte wat soos 'n tapyt lyk. Die kleur van die tentakels wissel van heldergroen tot grys tot ligbruin en kan ook gestreep wees. Die onderkant van die anemoon het net een kleur. 

Hulle leef in sagte sand of modder saam met seegrasse. Die anemoon is ook die gasheer vir anemoonvisse, garnale en krappe.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
Amphiprioninae

Die **Anemoonvisse** is 'n subfamilie *Amphiprioninae* van visse wat hoort tot die familie *Pomacentridae*. Die subfamilie bestaan uit dertig spesies waarvan 29 tot die genus *Amphiprion* en een tot die genus *Premnas* hoort. Al die spesies vorm simbiotiese verhoudings met seeanemone. In Engels staan hulle ook as *Clownfish* bekend.

Oor die algemeen is die visse geel, oranje of rooi van kleur met strepe of vlekke op. Die grootste word tot 18 cm lank en die kleinste is beswaarlik 10 cm lank.

## Habitatte 
Anemoonvisse kom slegs in die Stille Oseaan en Indiese Oseaan voor insluitende die Rooisee en Groot Koraalrif. Anemoonvisse kom nie in die Atlantiese Oseaan voor nie.

## Suidelike Afrika 
Die volgende twee spesies kom aan die kus van Suidelike Afrika voor:
::* Neusstreep-anemoonvis *(Amphiprion akallopisos)*
::* Tweestreepanemoonvis *(Amphiprion allardi)*
Kilometer per uur

duimnael|240px|’n Motor se spoedmeter wat die snelheid in kilometer per uur aandui.

**Kilometer per uur** is ’n eenheid van spoed wat die afstand wat in ’n uur afgelê word in kilometer aandui.

Volgens die Internasionale Buro vir Mate en Gewigte is die simbool (nie afkorting nie) **km/h** (amptelik in die meeste lande), of . Die afkorting **kph** is ook soms gebruik. Dit is wêreldwyd die mees algemene spoedeenheid op padtekens en spoedmeters.

In lande wat nie SI-eenhede gebruik nie, is die eenheid "myl per uur" (m.p.u.  of MPH ).

## Gebruik 
In die vroeë jare van die motor het elke land sy eie stelsel padtekens ontwikkel. In 1968 is die Weense Konvensie vir Padtekens opgestel om tekens wêreldwyd eenvormig te maak. Baie lande het dit al aangeneem, en in ander lande is padtekens daardeur beïnvloed.

In Suid-Afrika is padtekens geskoei op die SAOG-padverkeerstekenhandleiding, ’n dokument wat ten doel het om padtekens in lidlande van die Suider-Afrikaanse Ontwikkelingsgemeenskap eenvormig te maak. ’n Wit agtergrond beteken die teken is permanent en ’n geel agtergrond dat dit tydelik is. Spoedbeperkingstekens is swart syfers in ’n rooi sirkel.

So lyk van die tekens in ’n paar lande:

Beeld:SADC road sign R201-100.svg|’n 100&nbsp;km/h-teken in Suid-Afrika.
Beeld:Sweden road sign C31-3.svg|’n Sweedse 30&nbsp;km/h-teken – die geel agtergrond vorm ’n kontras wanneer die teken met sneeu bedek is.
Beeld:IE road sign RUS-043.svg|Aangesien "km/h" ’n simbool en nie ’n afkorting is nie, staan dit op hierdie Ierse padteken vir beide *kilometres per hour* (Engels) en *ciliméadar san uair* (Iers).
Beeld:Vesiliikennemerkki 11.svg|’n Waterweg-spoedbeperking van 9&nbsp;km/h in Finland.
Beeld:Samoa - Speed Limit.svg|Samoa gebruik beide myl per uur en kilometer per uur.
Beeld:Québec P-070-2-100.svg|’n Spoedbeperking van 100&nbsp;km/h in Kanada.
Beeld:MUTCD R2-1.svg|’n Spoedbeperking van 50&nbsp;myl per uur in Verenigde State van Amerika.

## Omrekenings 
* 1&nbsp;km/h ≈ 0,277 78&nbsp;m/s
* 1&nbsp;km/h ≈ 0,62137&nbsp;mph (myl per uur)
* 1&nbsp;knoop ≡ 1,852&nbsp;km/h (presies)

## Verwysings
2010 Britse Grand Prix

Die **2010 Formule Een Britse Grand Prix** is op 11 Julie 2010 op die Silverstone-renbaan in Silverstone, Brittanje gehou. Dit was die tiende wedren van die kampioenskapseisoen en is deur Mark Webber in sy Red Bull-Renault gewen.

## Kwalifisering 
## Renuitslag 
## Verwysings
2013 Britse Grand Prix

Die **2013 Formule Een Britse Grand Prix** is op 30 Junie 2013 op die Silverstone-renbaan in Silverstone, Brittanje gehou. Dit was die agtste wedren van die kampioenskapseisoen en is deur Nico Rosberg in sy Mercedes gewen.

## Kwalifisering 
## Renuitslag 
## Verwysings
2011 Britse Grand Prix

Die **2011 Formule Een Britse Grand Prix** is op 10 Julie 2011 op die Silverstone-renbaan in Silverstone, Brittanje gehou. Dit was die negende wedren van die kampioenskapseisoen en is deur Fernando Alonso in sy Ferrari gewen.

## Kwalifisering 
duimnael|links|1000px|Posisies na kwalifisering vir die 2011 Britse Grand Prix

## Renuitslag
2012 Kanadese Grand Prix

80px|links
regs|450px
Die **2012 Formule Een Kanadese Grand Prix** is op 10 Junie 2012 op die Gilles Villeneuve-renbaan Renbaan in  Montreal, Kanada gehou. Dit was die sewende wedren van die kampioenskapseisoen en is deur Lewis Hamilton in sy McLaren-Mercedes gewen.

## Renuitslag